pythainlp/thai_wikipedia_clean_20230101 huggingface dataset:
SMA แบ่งเป็นหลายชนิด มีความรุนแรงหลายระดับ แต่มีสิ่งที่เหมือนกันคือผู้ป่วยจะค่อยๆ มีอาการกล้ามเนื้ออ่อนแรงและฝ่อลีบลงไปเรื่อยๆ จนส่งผลต่อการเคลื่อนไหว กล้ามเนื้อส่วนต้นและกล้ามเนื้อปอดมักได้รับผลกระทบเป็นลำดับแรกๆ บางชนิดอาจส่งผลต่อระบบอื่นของร่างกายได้ โดยเฉพาะชนิดที่พบตั้งแต่อายุน้อย ในบรรดาทารกที่เสียชีวิตจากโรคทางพันธุกรรม พบโรคนี้บ่อยที่สุด
สลอเวนกราเดซ
ปราสาทปตุย
เวลาในประเทศเติร์กเมนิสถาน
เวลาในประเทศเติร์กเมนิสถาน ใช้เขตเวลามาตราฐานเติร์กเมนิสถาน (TMT)  นอกจากนี้ประเทศเติร์กเมนิสถานไม่มีช่วงเวลาออมแสง
เวลาในประเทศโอมาน
เวลาในประเทศโอมาน ใช้เวลามาตราฐานอ่าว (GST) (UTC+04:00) นอกจากนี้ประเทศโอมานไม่มีช่วงเวลาออมแสง
กิ้งก่าลูกปัด
กิ้งก่าลูกปัด หรือ กิ้งก่าลูกปัดเม็กซิกัน  เป็นสัตว์เลื้อยคลานชนิดหนึ่ง จำพวกกิ้งก่า จัดเป็นกิ้งก่าที่มีพิษร้ายแรงมากชนิดหนึ่ง
กิ้งก่าลูกปัด มีลักษณะคล้ายกับกิล่ามอนสเตอร์ ("H. suspectum") ซึ่งเป็นกิ้งก่าในวงศ์และสกุลเดียวกัน กิ้งก่าลูกปัดและกิล่ามอนสเตอร์ต่างกับสัตว์เลื้อยคลานมีพิษอย่างอื่น เช่น งู ที่มีต่อมพิษที่บริเวณขากรรไกรบนเพื่อที่จะฉีดพิษออกมาใส่ศัตรูหรือเหยื่อด้วยการกัด แต่กิ้งก่าลูกปัดมีต่อมพิษอยู่ที่ด้านล่างของขากรรไกรล่างและไม่สามารถฉีดพิษออกมาได้ จึงต้องฉีดพิษด้วยการเคี้ยวเหยื่อแทน ซึ่งพิษนั้นไม่ร้ายแรงพอที่จะฆ่ามนุษย์ได้ แต่ก็ทำให้เจ็บปวดได้มาก
มีความยาวและใหญ่กว่ากิล่ามอนสเตอร์ มีขนาดโดยเฉลี่ยเมื่อโตเต็มที่ประมาณ 57–91 เซนติเมตร (22–36 นิ้ว) น้ำหนักเต็มที่ 4,000 กรัม (8.8 ปอนด์) ตัวผู้มีขนาดใหญ่กว่าตัวเมีย ไม่มีความแตกต่างกันระหว่างเพศ พบกระจายพันธุ์ในทะเลทรายแห้งแล้งของเม็กซิโก เช่น ทะเลทรายโซโนรัน จนถึงกัวเตมาลา ออกหากินในเวลากลางวันทั้งบนพื้นดินและในโพรงดินโดยใช้การรับภาพและฟังเสียงด้วยการเสาะหาเหยื่อ มีนิสัยหากินตามลำพัง ด้วยการกินไข่นกและสัตว์เลื้อยคลานขนาดเล็กเท่านั้น ซึ่งต่างจากกิล่ามอนสเตอร์ ขยายพันธุ์ด้วยการวางไข่ ปีนป่ายโขดหินหรือต้นไม้ได้เก่ง
เดิมถูกแบ่งออกเป็น 4 ชนิดย่อย แต่ปัจจุบันได้ถูกแบ่งออกเป็นชนิดต่างหากเมื่อปี ค.ศ. 2013 ได้แก่ "H. alvarezi", "H. charlesbogerti", "H. exasperatum", และ "H. horridum"
กิ้งก่าลูกปัดเม็กซิกัน
Beaded lizard
Mexican beaded lizard
ทะเลทรายแอริโซนา
ทะเลทรายอริโซนา
ทะเลทรายอริโซน่า
ทะเลทรายโซโนรัน
บีเอ็นที 2
บีเอ็นที 2 หรือ โทรทัศน์แห่งชาติบัลแกเรีย 2  เป็นสถานีโทรทัศน์ของประเทศบัลแกเรีย ก่อตั้งเมื่อ ค.ศ. 1974 เริ่มออกอากาศวันที่ 1 มกราคม ในปีเดียวกัน สำนักงานใหญ่ตั้งอยู่ที่กรุงโซเฟีย ประเทศบัลแกเรีย บีเอ็นที 2
ดำเนินงานบริหารโดยโทรทัศน์แห่งชาติบัลแกเรีย (บัลแกเรีย: Българска национална телевизия, Bŭlgarska natsionalna televiziya) รายการส่วนใหญ่เป็นรายการประเภทการถ่ายทอดสดกีฬา เช่น รถสูตรหนึ่ง, ฟุตบอลชิงแชมป์แห่งชาติยุโรป 2012, โอลิมปิก 2012 เป็นต้น
รายการสองของสถานีโทรทัศน์แห่งชาติบัลแกเรีย ออกอากาศเมื่อปี 1974 และยกเลิกการออกอากาศเมื่อวันที่ 31 พฤษภาคม ค.ศ. 2000 และจะถูก บีทีวี ดูแลในวันถัดมา  อีเธอร์ 2  เป็นสถานีที่ได้รับความนิยมมากที่สุด สำรวจโดยนิตยสารรายสัปดาห์ "Vsyaka Nedelya"
ท่าอากาศยานปตูย
ท่าอากาศยานปตูย  เป็นสนามบินในเมืองมอชกานต์ซี ประเทศสโลวีเนีย
วอลเลย์บอลชายทีมชาติเอสโตเนีย
วอลเลย์บอลชายทีมชาติเอสโตเนีย  เป็นทีมวอลเลย์บอลชายของประเทศเอสโตเนีย ทีมนี้ได้รับการบริหารโดยสมาคมวอลเลย์บอลเอสโตเนีย และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติลิทัวเนีย
วอลเลย์บอลชายทีมชาติลิทัวเนีย  เป็นทีมชาติของประเทศลิทัวเนีย และเป็นส่วนหนึ่งในการแข่งขันวอลเลย์บอลระดับนานาชาติรวมถึงนัดกระชับมิตร
ยศทหารกองทัพเรือกองทัพปลดปล่อยประชาชน
ตารางข้างล่างต่อไปนี้คือข้อมูลเกี่ยวกับยศทหารของกองทัพเรือกองทัพปลดปล่อยประชาชน ตั้งแต่ ค.ศ. 1955. โดยเรียกคำนำหน้ายศว่า 海军 (ไห่จวิน) หมายถึง ทหารเรือ
เทพฮอรัส
โรคทางจิตใจ
โรคหัวใจพิการแต่กำเนิด
รูปผิดปกติแต่กำเนิดของหัวใจ หรือ โรคหัวใจพิการแต่กำเนิด  คือภาวะที่มีความผิดปกติของโครงสร้างของหัวใจที่เป็นมาตั้งแต่กำเนิด ผู้ป่วยอาจมีอาการและอาการแสดงได้หลากหลายตามแต่ชนิดของความผิดปกติ โดยอาจมีตั้งแต่ไม่มีอาการใด ๆ ไปจนถึงเสียชีวิตได้ทันทีหลังเกิด
รูปผิดปกติแต่กำเนิดของหัวใจ
Congenital heart diseases
Congenital heart defects
Congenital heart defect
หัวใจผิดปกติแต่กำเนิด
โครโมโซมผิดปกติ
กองทุนการออมแห่งชาติ
กองทุนการออมแห่งชาติ (กอช.) จัดตั้งขึ้นตามพระราชบัญญัติกองทุนการออมแห่งชาติ พ.ศ. 2554 โดยเริ่มเปิดดำเนินการกองทุนฯ ครั้งแรกเมื่อวันที่ 20 สิงหาคม 2558 ภายใต้การกำกับดูแลของกระทรวงการคลัง
กองทุนการออมแห่งชาติ หรือ กอช. จัดตั้งขึ้นเมื่อวันที่ 12 พฤษภาคม 2554 ตามพระราชบัญญัติกองทุนการออมแห่งชาติ พ.ศ. 2554 มีสถานะเป็นหน่วยงานของรัฐและมีฐานะเป็นนิติบุคคลที่ไม่เป็นส่วนราชการหรือรัฐวิสาหกิจ ซึ่งมีวัตถุประสงค์ในการส่งเสริมการออมให้กับสมาชิกได้แก่ผู้ประกอบอาชีพอิสระซึ่งมิได้รับบำเหน็จบำนาญของรัฐรวมถึงเป็นหลักประกันบำนาญให้กับสมาชิก
ปี พ.ศ. 2558 กระทรวงการคลัง ได้ออกกฎกระทรวงกำหนดกองทุนหรือระบบบำนาญอื่นที่สมาชิกไม่มีสิทธิสมัครเป็นสมาชิกของกองทุนการออมแห่งชาติ พ.ศ. 2558 กำหนดให้บุคคลที่มีสิทธิเป็นสมาชิกกองทุนการออมแห่งชาติต้องไม่เป็นสมาชิกกองทุนหรืออยู่ในระบบบำนาญอื่นของหน่วยงานรัฐ ทั้งหมด 24 หน่วยงาน
ในปีเดียวกันมีการออกพระราชบัญญัติการให้สิทธิแก่ผู้สมัครเป็นสมาชิกของกองทุนการออมแห่งชาติบางกรณีและการโอนเงินจากกองทุนประกันสังคมในกรณีชราภาพไปยังกองทุนการออมแห่งชาติ พ.ศ. 2558 โดยภายใน 1 ปีนับแต่วันที่พระราชบัญญัติมีผลใช้บังคับ หากในวันที่สมัครเป็นสมาชิกผู้สมัครผู้ใดมีอายุ 50 ปีบริบูรณ์ขึ้นไป ให้ผู้นั้นมีสิทธิเป็นสมาชิกต่อไปได้อีก 10 ปีนับแต่วันที่สมัครเป็นสมาชิก และเมื่อเป็นสมาชิกครบ 10 หรือเมื่อสมาชิกซึ่งมีอายุครบ 60 ปีบริบูรณ์ขึ้นไปลาออกจากการเป็นสมาชิก ให้ถือว่าเป็นกรณีที่สมาชิกสิ้นสมาชิกภาพเพราะอายุครบ 60 ปีบริบูรณ์ตามกฎหมายว่าด้วยกองทุนการออมแห่งชาติ ในส่วนของการกำหนดอัตราการจ่ายเงินสะสมและเงินสมทบ รัฐมนตรีว่าการกระทรวงการคลังได้ออกกฎกระทรวง กำหนดอัตราการจ่ายเงินสะสมและเงินสมทบ พ.ศ. 2558 เมื่อวันที 26 มิถุนายน พ.ศ. 2558
ไฮโรกลิฟ
วอลเลย์บอลไทยแลนด์ลีก 2015-16
ไฮเออโรกลีฟส์อียิปต์
เนชันนัลลีกนอร์ท
เนชันนัลลีกนอร์ท  หรือในอดีตคือ คอนเฟอเรนซ์นอร์ท  คือลีกฟุตบอลระดับกึ่งอาชีพในอังกฤษที่อยู่ลำดับรองลงมาจากเนชันนัลลีก โดยแข่งขันควบคู่กับ "เนชันนัลลีกเซาท์" และถูกจัดอยู่ในลำดับที่ 6 ของระบบฟุตบอลลีกอังกฤษ
ในอดีตคอนเฟอเรนซ์นอร์ท เป็นการจัดการแข่งขันระหว่างสโมสรที่ตั้งอยู่ในภาคเหนือของอังกฤษ ซัฟฟอล์ก มิดแลนด์ และภาคเหนือของเวลส์ โดยตั้งแต่ฤดูกาล 2015–16 ได้เปลี่ยนชื่อลีกเป็นเนชันนัลลีก นอร์ทและมีผู้สนับสนุนหลักคือบริษัทแวนอะรามา
ลีกคอนเฟอเรนซ์นอร์ท ก่อตั้งขึ้นในปี ค.ศ. 2004 จากการปรับเปลี่ยนโครงสร้างของการแข่งขันฟุตบอลในระดับที่ต่ำกว่าฟุตบอลลีกในอังกฤษ สโมสรที่ได้แชมป์จะเลื่อนชั้นสู่เนชันนัลลีกโดยอัตโนมัติ ส่วนสโมสรที่ได้รองแชมป์จนถึงอันดับที่ 5 จะต้องไปแข่งขันในรอบเพลย์ออฟ ผู้ชนะในรอบเพลย์ออฟจะได้เลื่อนชั้นสู่เนชันนัลลีกอีก 1 ทีม
ส่วนสโมสรที่ได้ลำดับที่ 20–22 จะตกชั้นลงสู่ลีกสมัครเล่นอย่าง "นอร์ทเทิร์น พรีเมียร์ลีก" และ "เซาท์เทิร์น ฟุตบอลลีก" สำหรับการแข่งขันชิงถ้วยเอฟเอคัพสโมสรในเนชันนัลลีก นอร์ท จะต้องแข่งขันตั้งแต่รอบคัดเลือก รอบที่ 2
ในฤดูกาล 2017–18 ได้มีการเปลี่ยนแปลงระบบการแข่งขันเพลย์ออฟเพื่อหาทีมที่จะได้เลื่อนชั้น จากเดิมทีมที่จะได้แข่งเพลย์ออฟคือทีมที่ได้อันดับ 2 ถึงอันดับ 5 เปลี่ยนเป็นทีมที่ได้อันดับ 2 และ อันดับ 3 จะได้เข้าไปแข่งในรอบ 4 ทีมสุดท้ายโดยอัตโนมัติ ส่วนทีมที่ได้อันดับ 4 ถึงอันดับ 7 จะต้องแข่งขันกันเองเพื่อหา 2 ทีม เข้าไปแข่งในรอบ 4 ทีมสุดท้าย
สโมสรในฤดูกาล 2018–19.
สโมสรที่แข่งขันในเนชันนัลลีกนอร์ท ในฤดูกาล 2018–19 ตามที่ปรากฏด้านล่าง:
ทอเลอมี
จักรวรรดิทอเลมี
เฟียร์เดอะวอล์กกิงเดด
เฟียร์เดอะวอล์กกิงเดด  เป็นละครโทรทัศน์แนวสยองขวัญดรามาอเมริกัน สร้างโดยโรเบิร์ต เคิร์กแมน และเดฟ เอริกสัน ฉายครั้งแรกทางช่องเอเอ็มซีในวันที่ 23 สิงหาคม ค.ศ. 2015 เฟียร์เดอะวอล์กกิงเดดเป็นละครเนื้อเรื่องเสริมกัน และเป็นภาคต่อของละคร "เดอะวอล์กกิงเดด" ซึ่งอ้างอิงเนื้อเรื่องจากหนังสือการ์ตูนในชื่อเดียวกันของโรเบิร์ต เคิร์กแมน โทนี มัวร์ และชาร์ลี แอดลาร์ด ฤดูกาลแรกและฤดูกาลที่สองมีจำนวน 6 ตอนและ 15 ตอนตามลำดับ
เนื้อเรื่องเกิดขึ้นในลอสแอนเจลิส รัฐแคลิฟอร์เนีย ละครเป็นเรื่องราวของครอบครัวที่มีปัญหาครอบครัวหนึ่ง ประกอบด้วย แมดิสัน คลาร์ก อาจารย์แนะแนวในไฮสกูล ทราวิส มานาวา คนรักหนุ่มที่เป็นอาจารย์สอนภาษาอังกฤษ อลิเชีย ลูกสาว และนิก ลูกชายที่ติดยาเสพติด ในสถานการณ์ของโลกหลังพยากรณ์ที่มีซอมบี ตัวละครทั้งสี่คนจะต้องปรับตัวหรือยึดติดกับตำหนิฝังลึกของตนขณะที่พวกเขาต้องรับมือกับอารยธรรมที่กำลังพังทลาย
ภากร ธนศรีวนิชชัย
ภากร ธนศรีวนิชชัย เกิดวันที่ 8 ตุลาคม พ.ศ. 2535 เป็นนักแสดง และนายแบบชาวไทย
ภากร ธนศรีวนิชชัย มีชื่อเล่นว่า ตุลย์ เกิดเมื่อวันที่ 8 ตุลาคม พ.ศ. 2535 กรุงเทพมหานคร เป็นบุตรชายของคุณสมเกียรติ ธนศรีวนิชชัย ทายาทของกลุ่มบริษัท ไทยวัฒน์วิศวการทาง ผู้ให้บริการด้านวิศวกรรมโยธาขนาดใหญ่ และ ผศ.ทญ.เจนจิรา ถิระวัฒน์ ทายาทรุ่นที่สองของสนามกอล์ฟเมืองแก้ว และสนามกอล์ฟเชียงใหม่ไฮแลนด์ กอล์ฟ แอนด์ สปารีสอร์ท มีพี่น้องทั้งหมด 2 คน ภากรเป็นบุตรคนที่ 2 เป็นนักแสดง นายแบบ ที่มีความสามารถพิเศษในการเล่นดนตรี เช่น ระนาด ขิม เปียโน แซกโซโฟน การร้องเพลง และยังมีความสามารถด้านกีฬา เช่น กอล์ฟ ว่ายน้ำ เทนนิส กรีฑา เคยเป็นตัวแทนโรงเรียนสาธิตจุฬาฯในกีฬาสาธิตสามัคคี
เมื่อครั้งเป็นนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ชั้นปีที่สอง ภากรได้รับเลือกให้เป็น จุฬาฯคทากร รุ่นที่ 5 ประจำงานฟุตบอลประเพณีจุฬาฯ–ธรรมศาสตร์ ครั้งที่ 68 รุ่นเดียวกัน เต ตะวัน และภัทร ฉัตรบริรักษ์ โดยนั่นเป็นจุดเริ่มต้นให้ภากรได้เริ่มต้นทำงานในวงการบันเทิง เริ่มจากการเดินแบบใน Elle Fashion Week จนได้เริ่มเล่นละครโทรทัศน์ทางไทยทีวีสีช่อง 3และเซ็นสัญญาเป็นนักแสดงในสังกัดของบริษัท ทีวี ธันเดอร์
เมื่อวันที่ 28 มกราคม พ.ศ. 2561ขณะอายุได้ 25 ปี ภากรได้เข้ารับการอุปสมบทเพื่อบวชเป็นพระภิกษุสงฆ์ ณ วัดราชบพิธสถิตมหาสีมารามราชวรวิหาร คณะกลาง โดยมีสมเด็จพระอริยวงศาคตญาณ สมเด็จพระสังฆราช (อัมพร อมฺพโร) ทรงเป็นพระอุปัชฌาย์ โดยได้รับฉายาทางธรรมว่า ปภากโรภิกขุ จากนั้นภากรได้ขึ้นไปศึกษาธรรมต่อที่ วัดป่านาบุญ อำเภอแม่แตง จังหวัดเชียงใหม่ ซึ่งเป็นวัดเน้นการปฏิบัติในสายธรรมยุติ โดยขณะอุปสมบท "พระตุลย์" ได้ตั้งใจศึกษาและปฏิบัติธรรมเป็นเวลารวมทั้งหมด 25 วัน
ระดับประถมศึกษา : โรงเรียนสาธิตจุฬาลงกรณ์มหาวิทยาลัย และ ,Hobart ,Tasmania, Australia
ระดับมัธยมศึกษาตอนต้น : โรงเรียนสาธิตจุฬาลงกรณ์มหาวิทยาลัย ฝ่ายมัธยม
ระดับมัธยมศึกษาตอนปลาย : โรงเรียนเตรียมอุดมศึกษา แผนการเรียนวิทยาศาสตร์-คณิตศาสตร์ประยุกต์
ระดับปริญญาตรี : คณะสถาปัตยกรรมศาสตร์ จุฬาลงกรณ์มหาวิทยาลัย (เกียรตินิยมอันดับ 2)
ระดับปริญญาโท ：เมื่อเดือนมีนาคม พ.ศ. 2563 ภากรได้รับการตอบรับเลือกเข้าเรียนปริญญาโทจากสองมหาวิทยาลัย ได้แก่
โดยภากรได้ตัดสินใจเลือกเข้าศึกษาต่อที่มหาวิทยาลัยโคลัมเบีย ในมหานครนิวยอร์ก แต่เนื่องด้วยสถานการณ์ COVID-19 ทั่วโลก ทำให้ภากรได้ตัดสินใจยกเลิกและเลื่อนการไปเรียนต่อไว้ เพื่อทำงานและถ่ายซีรีส์ในประเทศไทยต่อ
คอเมดี้ร็อก
หนูอิมอิม ก้าวมหัศาจรรย์
ซูเปอร์เซลล์ (วงดนตรี)
ซูเปอร์เซลล์ (อังกฤษ : supercell) เป็นวงดนตรีเจป็อป นำโดยนักดนตรี,นักแต่งเพลงนามว่า ryo โดยวงนี้ก่อตั้งเมื่อปี พ.ศ. 2550 ในฐานะวงดนตรีโดจิน(หมายถึงเป็นวงที่ปล่อยเพลงโดยไม่ได้สังกัดค่ายเพลง) ก่อนได้รับสัญญากับทางโซนี่มิวสิกในภายหลัง วงซูเปอร์เซลล์มีสมาชิก 11 คน นำโดยหัวหอกอย่าง ryo ที่ทำหน้าที่เกี่ยวกับการทำเพลงเกือบทั้งหมด ส่วนอีก 10 คนที่เหลือจะเป็น ศิลปิน และนักออกแบบที่จะทำหน้าที่วาดภาพปกอัลบั้ม ภาพประกอบบุ๊กเล็ตอัลบั้ม หรือแม้แต่มิวสิกวิดีโอในบางเพลงของวงเอง (วงนี้ไม่มีนักร้องนำประจำวง นักร้องจะมาในรูปแบบของแขกรับเชิญที่จะร่วมงานกันในช่วงเวลาหนึ่ง ๆ เท่านั้น จึงไม่นับนักร้องนำเป็นสมาชิกของวง)
ช่วงแรกวงซูเปอร์เซลล์ทำเพลงโดยใช้เสียงร้องของ ฮัตสึเนะ มิกุ (ซึ่งเป็นเสียงสังเคราะห์ของโปรแกรมโวคาลอยด์) โดยเริ่มเผยแพร่ผลงานผ่านเว็บไซต์ นิโกะ นิโกะ โดกะ เว็บไซต์สำหรับแชร์วิดีโอยอดนิยมของญี่ปุ่น (คล้าย ๆ ยูทูบ) เวลาผ่านไป ซูเปอร์เซลล์ได้รับความนิยมมากขึ้นจนได้รับการเซ็นสัญญากับทางค่ายโซนี่ มิวสิก เอ็นเตอร์เทนเมนต์ (ญี่ปุ่น) พร้อมกับปล่อยอัลบั้มที่ชื่อ Supercell ในฐานะสตูดิโออัลบั้มอย่างเป็นทางการครั้งแรก เมื่อเดือนมีนาคม พ.ศ. 2552
ต่อมาซูเปอร์เซลล์เริ่มมีการเปลี่ยนไปใช้นักร้องที่เป็นเสียงคนจริง ๆ ซึ่งได้ นางิ ยานางิ มาเป็นนักร้องนำคนแรกของวง โดยมีซิงเกิลเดบิวต์คือ Kimi no Shiranai Monogatari (2552) นางิกับซูเปอร์เซลล์ปล่อยผลงานต่ออีก 2 ซิงเกิลในปีพ.ศ. 2553 ก่อนจะปล่อยอัลบั้มที่ 2 ของวงอย่าง Today Is A Beautiful Day (2554) ซึ่งก็เป็นผลงานสุดท้ายของนางิที่ทำร่วมกับซูเปอร์เซลล์ ก่อนที่นางิจะแยกทางจากวงเพื่อไปเป็นศิลปินเดี่ยว
ซูเปอร์เซลล์ได้เปิดออดิชันเพื่อเฟ้นหานักร้องนำของวงคนใหม่ ซึ่งจากแคนดิเดตกว่า 2,000 คน ทางวงได้คัดเลือกจนเหลือ 2 คน สำหรับทำ 2 โปรเจกต์ โดยคนแรกคือ Koeda วัย 15 ปี ได้รับหน้าที่มาเป็นนักร้องนำของวงซูเปอร์เซลล์คนใหม่ กับคนที่สองคือ Chelly วัย 17 ปี ซึ่งจะได้รับหน้าที่เป็นนักร้องนำของโปรเจกต์ใหม่ในนามวง Egoist
โดย Koeda กับซูเปอร์เซลล์ เริ่มปล่อยซิงเกิลแรกออกมาในชื่อ My Dearest (2554) ก่อนจะตามออกมาอีก 4 ซิงเกิล ในช่วงปี พ.ศ. 2555 - พ.ศ. 2556 ซูเปอร์เซลล์กับ Koeda ยังออกอัลบั้มอีกหนึ่งอัลบั้ม ซึ่งถือได้ว่าเป็นอัลบั้มที่ 3 ของวงอย่าง Zigaexperientia (2556) ก่อนที่ Koeda กับ ซูเปอร์เซลล์จะแยกทางกัน
ในปี พ.ศ. 2562 ซูเปอร์เซลล์ได้กลับมาปล่อยเพลงในนามของวงซูเปอร์เซลล์อีกครั้งอีกครั้ง โดยได้ Ann และ Gaku มาเป็นนักร้อง
อัลบั้ม Supercell (2552) และ Today Is A Beautiful Day (2554) ยังเคยได้รับรางวัล Gold Disc โดยสมาคมอุตสาหกรรมบันทึกเสียงแห่งญี่ปุ่น ซึ่งเป็นรางวัลที่จะให้สำหรับอัลบั้มที่มียอดขายแผ่นรวมเกิน 100,000 ชุดใน 1 ปี วงซูเปอร์เซลล์ยังเคยได้รับเลือกเป็นหนึ่งใน"5 ศิลปินหน้าใหม่ยอดเยี่ยม(ญี่ปุ่น)"ประจำปี พ.ศ. 2552 ที่จัดโดย Japan Gold Disc Award 2010อีกด้วย
ฮอร์โมนส์ 3 เดอะไฟนอลซีซั่น
เอเวอเรสต์ ไต่ฟ้าท้านรก
เอเวอเรสต์ ไต่ฟ้าท้านรก  เป็นภาพยนตร์ภัยพิบัติ-ผจญภัยในปี ค.ศ. 2015 กำกับโดย บัลทาซาร์ คอร์มาเกอร์ เขียนบทโดย วิลเลียม นิโคลสัน และ ไซมอน โบฟอย นำแสดงโดย เจสัน คลาร์ก, จอช โบรลิน, จอห์น ฮอว์กส์, โรบิน ไรท์, เอมิลี วัตสัน, คีร์รา ไนท์ลีย์, แซม เวิร์ธธิงตัน และ เจค จิลเลินฮาล
ภาพยนตร์ออกฉายรอบปฐมทัศน์ในงานเวนิซอินเตอร์เนชั่นแนลฟิล์มเฟสติวัลเมื่อวันที่ 2 กันยายน ค.ศ. 2015 และเข้าฉายครั้งแรกในโรงภาพยนตร์เมื่อวันที่ 18 กันยายน 2015 ซึ่งได้รับแรงบันดาลใจจากเหตุการณ์จริง ในปี 1996 เป็นเรื่องราวของสองกลุ่มนักปีนเขาที่กำลังเดินทางเพื่อพิชิตยอดเขาที่สูงที่สุดในโลกอย่างเอเวอเรสต์ นำโดย ร็อบ ฮอลล์ (คลาร์ก) และ สก็อตต์ ฟิชเชอร์ (จิลเลินฮาล)
ภาพยนตร์เรื่องนี้ได้รับการปล่อยตัวครั้งแรกในระบบไอแมกซ์และ3 มิติ เมื่อวันที่ 11 กันยายน 2015 ในสหราชอาณาจักรในระบบไอแมกซ์, 3 มิติ, แว่น 3 มิติ, 2 มิติ ในระดับนานาชาติเข้าฉายเมื่อวันที่ 18 กันยายน 2015 ในระบบไอแมกซ์ 3 มิติ โดยมีจำนวนโรงฉาย 545 โรง ในสหรัฐอเมริกาและแคนาดา เริ่มเข้าฉายในวงกว้างในสหรัฐอเมริกาเมื่อวันที่ 25 กันยายน 2015 จำนวนโรงฉาย 3,006 โรง ภาพยนตร์เรื่องนี้ได้เสียงชื่นชมจากนักวิจารณ์และทำรายได้กว่า 203 ล้านดอลลาร์สหรัฐ
ยศทหารกองทัพปลดปล่อยประชาชน
ตารางข้างล่างต่อไปนี้คือข้อมูลเกี่ยวกับยศทหารของกองทัพปลดปล่อยประชาชนในสมัยต่าง ๆ
ทอม ดูมูแล็ง
หมู่เกาะปรินซ์เอ็ดเวิร์ด
เซาธ์จอร์เจีย
สีประจำชาติ
สีประจำชาติ เป็นส่วนหนึ่งของอัตลักษณ์ประจำชาติ หลายรัฐ และ หลายประเทศ ได้นำสีประจำชาติมาใช้อย่างเป็นทางการ (นิตินัย) "สีประจำชาติ" ในขณะที่หลายประเทศได้นำสีสีประจำชาติมาใช้โดยพฤตินัย สีประจำชาติมักจะปรากฏสื่อ , ธงของประเทศ สีที่ใช้ในการเล่นกีฬา เป็นต้น
ฮอร์โมนส์ วัยว้าวุ่น (ฤดูกาลที่ 1)
นฤภรกมล ฉายแสง (เกิด 1 มิถุนายน พ.ศ. 2541) เป็นนักแสดงชาวไทยสังกัดนาดาวบางกอกในเครือจีทีเอช (ภายหลังคือจีดีเอช ห้าห้าเก้า)
แพรวเกิดวันจันทร์ที่ 1 มิถุนายน พ.ศ. 2541 ที่อำเภอบ้านโป่ง จังหวัดราชบุรี บ้านเดิมอยู่ในตำบลสวนกล้วย อำเภอบ้านโป่ง จังหวัดราชบุรี จบการศึกษาระดับมัธยมศึกษาตอนต้น ที่โรงเรียนรัตนราษฎร์บำรุง อำเภอบ้านโป่ง จังหวัดราชบุรี (ม. 1–4) แล้วย้ายไปศึกษาระดับมัธยมศึกษาตอนปลาย ม. 5–6 ที่โรงเรียนบอสโกพิทักษ์ อำเภอเมืองนครปฐม จังหวัดนครปฐม ปัจจุบันศึกษาระดับปริญญาตรีที่คณะนิเทศศาสตร์ มหาวิทยาลัยกรุงเทพ
เริ่มงานถ่ายแบบครั้งแรกเมื่อ พ.ศ. 2555 กับฟิล์มแคนดู โปรดักชั่น ขณะเรียนอยู่ชั้น ม. 3 ผ่านการชักชวนของ ยุทธนา เสนีวงศ์ โดยเป็นวีดิทัศน์นำเสนอโรงเรียนในงาน 95 ปีชาวรัตนะ ผู้กำกับ คือ ยุทธนา เสนีวงศ์ ปีต่อมา ได้แสดงภาพยนตร์สั้นเรื่อง "Mr. Green ปิดเทอมใหญ่ หัวใจสีเขียว" แต่เนื่องจากติดเรียนการแสดงที่กรุงเทพฯ จึงไม่สามารถถ่ายต่อได้ และมีการเปลี่ยนให้ผู้กำกับเรื่องนี้มาแสดงแทน ส่วนฉากที่แพรวแสดงต้องตัดทิ้ง
แพรวเข้าวงการเมื่อชนะการประกวด Hormones The Next Gen การค้นหาวัยว้าวุ่นรุ่นใหม่ รายการแข่งขันเพื่อค้นหานักแสดงของจีทีเอช และได้เข้ารอบ 12 คนสุดท้าย ได้แสดงซีรีส์ "เพื่อนเฮี้ยน..โรงเรียนหลอน" ตอน เสียงตามสาย
พรรคประชาธิปไตยประชาชน (ภูฏาน)
พรรคประชาธิปไตยประชาชน (ภาษาซองคา : མི་སེར་དམངས་གཙོའི་ཚོགས་པ; ; อักษรย่อ : PDP) เป็นหนึ่งในพรรคการเมืองที่สำคัญในประเทศภูฏาน โดยได้รับการก่อตั้งขึ้นเมื่อวันที่ 24 มีนาคม ค.ศ. 2007 ประธานผู้ก่อตั้งพรรคนี้คือซังเงย์ เงดุบ ผู้เป็นอดีตนายกรัฐมนตรีและรัฐมนตรีว่าการกระทรวงเกษตรของรัฐบาลภูฏาน และมีผู้นำพรรคและเป็นผู้นำฝ่ายค้านในรัฐสภาคือเชอริง ต๊อบเกย์ ทั้งนี้ พรรคประชาธิปไตยประชาชนได้เสนอให้มีการสมัครลงทะเบียน ณ วันที่ 6 สิงหาคม ค.ศ. 2007 และเป็นพรรคการเมืองแรกในประเทศภูฏานที่กระทำการดังกล่าว จากนั้น เมื่อวันที่ 1 กันยายน ค.ศ. 2007 คณะกรรมการการเลือกตั้งของภูฏานได้ทำการจดทะเบียนพรรค และทางพรรคได้เสนอผู้สมัครสำหรับการเลือกตั้งทั่วไปในประเทศภูฏาน พ.ศ. 2551 ในทั้ง 47 เขตเลือกตั้ง
พรรคนี้ชนะเพียงสองใน 47 ที่นั่งของสภาผู้แทนราษฎร และเพียงภายใต้หนึ่งในสามของคะแนนเสียง ส่วนอีกฝ่ายที่ลงทะเบียนสำหรับการเลือกตั้ง นั่นคือพรรคสันติภาพและความรุ่งเรืองของภูฏาน ได้รับเลือก 42 ที่นั่ง โดยมากกว่าสองในสามของคะแนนเสียง และซังเงย์ เงดุบ ซึ่งเป็นประธานของพรรคประชาธิปัตย์ ประสบความล้มเหลวที่จะชนะที่นั่งในเขตเลือกตั้งของตัวเอง
ส่วนการเลือกตั้งสภานิติบัญญัติแห่งชาติในประเทศภูฏาน พ.ศ. 2556 พรรคนี้ชนะที่ 32 ที่นั่ง ด้วย 54.88 เปอร์เซ็นต์ของคะแนนเสียง
รูมอะโลน 401-410
วันหยุดในประเทศบรูไน
วันหยุดในประเทศพม่า
วันหยุดราชการในประเทศพม่า
อาเซียนฟุตซอลแชมเปียนชิพ 2015
การแข่งขัน อาเซียนฟุตซอลแชมเปียนชิพ 2015 เป็นการแข่งขันครั้งที่ 12 ของทัวร์นาเมนต์ซึ่งจัดขึ้นที่ ประเทศไทย ตั้งแต่วันที่ 8 – 16 ตุลาคม พ.ศ. 2558 นอกจากนี้ยังเป็น การแข่งขันรอบคัดเลือก สำหรับ ฟุตซอลชิงแชมป์เอเชีย 2016 อีกด้วย โดย 4 ทีมที่ผ่านรอบแพ้คัดออกจะได้สิทธิไปแข่งขัน ฟุตซอลชิงแชมป์เอเชีย 2016 โดยอัตโนมัติ
เวลาที่ระบุไว้เป็น .
&lt;section begin=กลุ่ม เอ /&gt;
&lt;section end=กลุ่ม เอ /&gt;
&lt;section begin=กลุ่ม บี /&gt;
&lt;section end=กลุ่ม บี /&gt;
&lt;section begin=นัดชิงอันดับที่สาม /&gt;
&lt;section end=นัดชิงอันดับที่สาม /&gt;
เอเอฟเอฟ (สหพันธ์ฟุตบอลอาเซียน) และ สมาคมฟุตบอลแห่งประเทศไทย ในพระบรมราชูปถัมภ์ จำหน่ายลิขสิทธิ์การถ่ายทอดทางโทรทัศน์ ให้แก่ เอสเอ็มเอ็ม สปอร์ต (SMM SPORT) โดยทำสัญญาให้แพร่ภาพออกอากาศทางช่อง เอสเอ็มเอ็มทีวี และ ที-สปอร์ต ทำถ่ายทอดสดจำนวนทั้งสิ้น 19 นัดแข่งขัน
ยศทหารเกาหลีเหนือ
สาธารณรัฐเซิร์บกรายินา
สาธารณรัฐเซิร์บกรายินา  เป็นรัฐที่ไม่ได้รับการรับรองซึ่งถูกประกาศจัดตั้งขึ้นภายในพื้นที่ของโครเอเชียหลังโครเอเชียประกาศเอกราชจากยูโกสลาเวีย สาธารณรัฐเซิร์บกรายินายุติกิจกรรมในปี ค.ศ. 1995 หลังถูกโครเอเชียและสาธารณรัฐบอสเนียและเฮอร์เซโกวีนาโจมตีและยึดที่ทำการรัฐบาลในปฏิบัติการสตอร์ม
ดาวน์ตันแอบบีย์
ดาวน์ตันแอบบีย์  เป็นซีรีส์ละครชุดทางโทรทัศน์ของอังกฤษสร้างขึ้นโดยจูเลียน เฟลโลวส์ และร่วมผลิตโดยคาร์นิวัลฟิมส์และแมสเตอร์พีซ ออกอากาศครั้งแรกทางสถานีโทรทัศน์ไอทีวีในสหราชอาณาจักรเมื่อวันที่ 26 กันยายน ค.ศ. 2010 และพีบีเอสในประเทศสหรัฐอเมริกาเมื่อวันที่ 9 มกราคม ค.ศ. 2011 เป็นการบอกเล่าเรื่องราวของขุนนางตระกูลครอว์ลีย์ที่มั่งคั่ง ฤดูกาลที่ 5 ออกอากาศในฤดูใบไม้ร่วง ค.ศ. 2014 ในสหราชอาณาจักรและไอร์แลนด์ และเริ่มออกอากาศในสหรัฐอเมริกาเมื่อวันที่ 4 มกราคม ค.ศ. 2015
เมื่อวันที่ 26 มีนาคม ค.ศ. 2015 คาร์นิวัลฟิมส์และไอทีวีประกาศว่าฤดูกาลที่ 6 จะเป็นฤดูกาลสุดท้าย เริ่มออกอากาศในไอทีวีวันที่ 20 กันยายน ค.ศ. 2015 และตอนสุดท้ายพิเศษวันคริสมาสต์ ออกอากาศวันที่ 25 ธันวาคม 2015 เวลา 20.45 น. มีความยาวเกือบ 2 ชม.
"ดาวน์ตันแอบบีย์" ได้รับเสียงวิจารณ์ชื่นชมจากนักวิจารณ์โทรทัศน์และรับรางวัลมากมาย เช่น รางวัลลูกโลกทองคำ สาขามินิซีรีส์หรือภาพยนตร์สำหรับฉายทางโทรทัศน์ และรางวัลเอ็มมี สาขามินิซีรีส์หรือภาพยนตร์สำหรับฉายทางโทรทัศน์ยอดเยี่ยม ซีรีส์เรื่องนี้เป็นที่ยอมรับอย่างมากและมีการบันทึกลงในกินเนสส์บุ๊คให้เป็นซีรีส์โทรทัศน์อังกฤษที่ได้รับเสียงชื่นชมมากที่สุดในปี ค.ศ. 2011 กลายเป็นซีรีส์โทรทัศน์ที่น่าจับตามองมากที่สุดทั้งบนสถานีโทรทัศน์ไอทีวีและพีบีเอส และเป็นละครย้อนยุคของสหราชอาณาจักรที่ประสบความสำเร็จมากที่สุดนับตั้งแต่ละครชุด "ไบรด์สเฮดรีวิซิตทิด" ในปี ค.ศ. 1981 โดยตั้งแต่ฤดูกาลที่ 3 ซีรีส์เรื่องนี้ก็กลายเป็นหนึ่งในละครโทรทัศน์ที่ได้รับการยอมรับอย่างแพร่หลายจากทั่วโลก
ฮอร์โมนส์ 3 เดอะไฟนอลซีซัน
เนชันนัลลีกเซาท์
เนชันนัลลีกเซาท์  หรือในอดีตคือ คอนเฟอเรนซ์เซาท์  (มีชื่อในการแข่งขันตามผู้สนับสนุนหลักว่า "แวนอะรามาเนชันนัลลีกเซาท์") คือการแข่งขันฟุตบอลในประเทศอังกฤษระดับกึ่งอาชีพ ถูกจัดให้เป็นลีกลำดับที่ 6 ของระบบฟุตบอลลีกอังกฤษทั้งหมด และอยู่ลำดับรองลงมาจากเนชันนัลลีก โดยจะแข่งขันควบคู่กับเนชันนัลลีกนอร์ทที่อยู่ในระดับเดียวกัน
คอนเฟอเรนซ์เซาท์ เริ่มก่อตั้งลีกในปี ค.ศ. 2004 เป็นส่วนหนึ่งในการเปลี่ยนแปลงระบบโครงสร้างลีกระดับกึ่งอาชีพ สโมสรที่ได้แชมป์จะเลื่อนชั้นขึ้นไปเล่นในคอนเฟอเรนซ์พรีเมียร์ (เนชันนัลลีก ในปัจจุบัน) โดยอัตโนมัติ ส่วนสโมสรที่ได้รองแชมป์จนถึงอันดับที่ 7 จะต้องไปแข่งในรอบเพลย์ออฟ ผู้ชนะในรอบเพลย์ออฟจะได้เลื่อนชั้นอีก 1 ทีม และ 3 อันดับสุดท้ายจะต้องตกชั้นไปเล่นในลีกฟุตบอลสมัครเล่นอย่าง "เซาเทิร์นฟุตบอลลีก" และ "อิสเมียนพรีเมียร์ลีก"
ชื่อในการแข่งขันของลีกได้ถูกเปลี่ยนแปลงไปตามผู้สนับสนุนหลายครั้งเช่น บลูสแควร์เซาท์ (2007–2010), บลูสแควร์เบ็ตเซาท์ (2010–2013), สคริลเซาท์ (2013–2014)แวนอะรามาคอนเฟอเรนซ์เซาท์ โดยในปัจจุบันมีชื่อว่า แวนอะรามาเนชันนัลลีกเซาท์
ความเศร้า เป็นความเจ็บปวดทางอารมณ์ที่กำหนดจากความรู้สึกถึงการเสียเปรียบ ความสูญเสีย ความสิ้นหวัง การไร้ความช่วยเหลือ ความหมดหวัง และความเสียใจ ผู้ที่รู้สึกเศร้าอาจกลายเป็นคนเงียบหรือเซื่องซึม และเก็บตัวจากผู้อื่น การร้องไห้เป็นตัวบ่งชี้ถึงความเศร้า
ความเศร้าเป็นหนึ่งใน "หกอารมณ์พื้นฐาน" ที่อธิบายโดยพอล เอ็กแมน เช่นเดียวกับความสุข ความโกรธ ความประหลาดใจ ความกลัว และความขยะแขยง
The New Day
ณภัทร เสียงสมบุญ
ณภัทร เสียงสมบุญ (เกิด 5 พฤษภาคม พ.ศ. 2539) ชื่อเล่น นาย เป็นนายแบบและนักแสดงชาวไทย สังกัดสถานีโทรทัศน์ไทยทีวีสีช่อง 3 โดยเริ่มเป็นที่รู้จักในวงกว้างจากผลงานโฆษณาคิง เพาเวอร์
ณภัทร เสียงสมบุญ เป็นบุตรชายของนักแสดงหญิง พิมพ์ผกา เสียงสมบุญ จบชั้นมัธยมศึกษาตอนปลายจากโรงเรียนนานาชาติบรอมส์โกรฟ และระดับอุดมศึกษาหลักสูตรศิลปศาสตรบัณฑิต สาขาวิชาการออกแบบนิเทศศิลป์ (Communication Design) วิทยาลัยนานาชาติ มหาวิทยาลัยมหิดล เริ่มเป็นที่รู้จักในวงกว้างจากผลงานโฆษณา คิง เพาเวอร์ ปัจจุบันเซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
เนชันนัลลีก เซาท์
เนชันนัลลีก นอร์ท
ยศทหารกองทัพประชาชนยูโกสลาเวีย
ตารางข้างล่างต่อไปนี้คือข้อมูลเกี่ยวกับยศทหารของกองทัพประชาชนยูโกสลาเวีย ระหว่าง ค.ศ. 1943-1992.กองทัพอากาศกองทัพเรือ
ดาวน์ตัน แอบบีย์
ละครพีเรียด
ยศทหารอิหร่าน
ตารางข้างล่างต่อไปนี้คือข้อมูลเกี่ยวกับยศทหารของกองทัพอิหร่าน.
วันหยุดในประเทศฝรั่งเศส
วันหยุดราชการอย่างเป็นทางการในประเทศฝรั่งเศส มี 11 วัน
วันหยุดในประเทศฝรั่งเศส :
เดอะวีกเอนด์
อาเบล เทสเฟย์ ( เกิด 16 กุมภาพันธ์ ค.ศ. 1990) หรือชื่อในวงการคือ เดอะวีกเอนด์  เป็นนักร้อง นักแต่งเพลง และโปรดิวเซอร์เพลงชาวแคนาดา ในปลายปี ค.ศ. 2010 เทสเฟย์อัปโหลดเพลงลงยูทูบโดยไม่มีใครรู้จักภายใต้ชื่อ "เดอะวีกเอนด์" เขาออกมิกซ์เทปหลายชุด แต่ละชุดมีจำนวนเพลง 9 เพลงตลอด ค.ศ. 2011 ได้แก่ "เฮาส์ออฟบอลลูนส์" "เทิร์สเดย์" และ"เอกโคส์ออฟไซเลนส์" ซึ่งเป็นที่สรรเสริญอย่างมาก ในปีต่อมา เขาออกอัลบั้มรวมเพลงชื่อ "ทริโลจี" บรรจุเพลงจากมิกซ์เทปนำมาทำดนตรีใหม่จำนวน 30 เพลง และเพิ่มเพลงใหม่อีก 3 เพลง อัลบั้มดังกล่าวออกจำหน่ายภายใต้สังกัดรีพับลิกเรเคิดส์ และค่ายเพลงของเขาเองชื่อ เอกซ์โอ ใน ค.ศ. 2013 เขาออกสตูดิโออัลบั้มแรก "คิสแลนด์" ซึ่งมีซิงเกิล "คิสแลนด์" และ "ลิฟฟอร์" สตูดิโออัลบั้มที่สอง "บิวตีบีไฮนด์เดอะแมดเนส" กลายเป็นอัลบั้มแรกที่ขึ้นอันดับหนึ่งบนชาร์ตบิลบอร์ด 200 ประกอบด้วยซิงเกิล "เอินด์อิต" และมีซิงเกิลอันดับหนึ่งอย่าง "เดอะฮิลส์" และ "แคนต์ฟีลมายเฟซ" เพลงต่าง ๆ เคยอยู่ใน 3 อันดับแรกพร้อมกันบนชาร์ตบิลบอร์ดฮอตเพลงอาร์แอนด์บีเป็นคนแรกในประวัติศาสตร์
อาเบล เทสเฟย์
ฟุตบอลโลก 2018 รอบคัดเลือก โซนยุโรป
การแข่งขันฟุตบอลโลก 2018 รอบคัดเลือก โซนยุโรป เป็นการทำหน้าที่สำหรับรอบคัดเลือก ฟุตบอลโลก 2018, ที่จะจัดขึ้นในรัสเซีย, สำหรับทีมชาติที่เป็นสมาชิกของ สหภาพสมาคมฟุตบอลยุโรป (ยูฟ่า). นอกจาก รัสเซีย, ซึ่งมีสิทธิ์ผ่านเข้ารอบในฐานะเจ้าภาพ, ทั้งหมด 13 ช่องในรอบสุดท้ายที่มีอยู่สำหรับทีมจากยูฟ่า.
การแข่งขันรอบคัดเลือกจะเริ่มต้นในเดือนกันยายน พ.ศ. 2559, ดังต่อไปนี้ ฟุตบอลชิงแชมป์แห่งชาติยุโรป 2016, และเสร็จสิ้นในเดือนพฤศจิกายน พ.ศ. 2560.
การจับสลากสำหรับรอบแรก (รอบแบ่งกลุ่ม) ที่จัดขึ้นเป็นส่วนหนึ่งของการจับสลากฟุตบอลโลก 2018 เบื้องต้น เมื่อวันที่ 25 กรกฎาคม พ.ศ. 2558, ที่เริ่มต้นในเวลา 18:00 MSK , ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, รัสเซีย.
แปดทีมรองชนะเลิศกลุ่มที่ดีที่สุดจะเข้าแข่งขันรอบที่สอง, โดยที่พวกเขาจะถูกจับคู่อยู่ในโปรแกรมการแข่งขันสี่คู่ระบบสองนัด (เหย้าและเยือน).
การจับสลากประกบคู่สำหรับรอบสอง (เพลย์ออฟ) จะจัดขึ้นในวันที่ 17 ตุลาคม พ.ศ. 2560, 14:00 CEST , ที่สำนักงานใหญ่ฟีฟ่าใน ซูริค, ประเทศสวิตเซอร์แลนด์. แปดทีมจะถูกจัดเป็นทีมวางโดย อันดับโลกฟีฟ่า ได้เผยแพร่เมื่อวันที่ 16 ตุลาคม พ.ศ. 2560, กับสี่ทีมบนในโถที่ 1, และสี่ทีมที่เหลืออยู่ในโถที่ 2. ทีมที่มาจากโถที่ 1 ลงเล่นทีมที่มาจากโถที่ 2 บนโครงสร้างเหย้าและเยือน, กับคำสั่งของเลกขึ้นอยู่กับการจับสลาก.
หลังจากรอบแรก (รอบแบ่งกลุ่ม) เป็นอันเสร็จสิ้น. นัดแรกจะลงเล่นในวันที่ 9–11 พฤศจิกายน, และนัดที่สองจะลงเล่นในวันที่ 12–14 พฤศจิกายน พ.ศ. 2560. ผู้ชนะของแต่ละคู่จะได้ผ่านเข้ารอบสำหรับฟุตบอลโลก.
ทีมด้านล่างนี้คือมีส่วนร่วมในรอบที่สอง:
ทีม 1 ลงเล่นเกมเหย้าในเลกแรกและออกไปเยือนในเลกที่สอง.
ด้านล่างนี้คือทีมที่มาจากโซนยุโรปที่ได้สิทธิ์ผ่านเข้าไปเล่นสำหรับรอบสุดท้าย.
คณะกรรมการร่างรัฐธรรมนูญ
วันนี้ยังมีเธอ
วันนี้ยังมีเธอ เป็นสตูดิโออัลบั้มชุดที่ 4 ของวงแมคอินทอช กับ นิธิทัศน์ โปรโมชั่น จัดจำหน่ายเมื่อปี พ.ศ. 2526 อัลบั้มชุดนี้ได้ออกวางแผงไล่เลี่ยกับภาพยนตร์ วันนี้ยังมีเธอ ซึ่งเป็นภาพยนตร์เรื่องที่สองของพวกเขาในการแสดงภาพยนตร์ โดยในอัลบั้มนี้ได้ สันติ เศวตวิมล มาเขียนเพลงให้ทั้งอัลบั้ม (ยกเว้น ฝากลม แต่งคำร้องโดย พิภูษณะ) ซึ่งอัลบั้มชุดนี้ถือว่าประสบความสำเร็จเป็นอย่างมาก โดยมีเพลงดังในอัลบั้มนี้อย่าง ลมหายใจแห่งความคิดถึง , ฝากลม , วันนี้ยังมีเธอ และในอัลบั้มนี้เป็นอัลบั้มแรกที่ได้ YAMAHA MATE มาเป็นสปอนเซอร์ให้กับวง